cyanic-selkie/wikianc huggingface dataset:
அவினி சினிமேக்ஸ்
வரலாறு
அவினி குரூப்ஸ் என்ற பெற்றோர் நிறுவனத்தின் பங்குதாரர் குழுவான அவினி மூவிஸ் என்ற நிறுவனமானது, 2016 ஆம் ஆண்டில் ஹலோ நான் பேய் பெசுறேன் என்ற படத்தை தயாரித்தது. தயாரிப்பாளர் பெயராக சுந்தர் சி. பெயர் இடப்பட்டது. இருப்பினும் இந்த படம் அவ்னி சினிமாக்ஸின் அதிகாரப்பூர்வ வலைதளப் பக்கங்கள் மூலமாகவும் விளம்பரப்படுத்தப்பட்டது. மீசைய முறுக்கு (2017) கடத்துக்கும் இதே நடைமுறை பின்பற்றப்பட்டது.
திரைப்படவியல்
2006 முதல் அவினி சினிமாக்ஸ் தயாரித்த படங்கள் அல்லாமல், பிற பதாகைகளில் தயாரிக்கபட்ட பின்வரும் படங்கள் நிறுவனத்தால் விநியோகிக்கப்பட்டன:
வெளி இணைப்புகள்
பகுப்பு:சென்னையில் உள்ள திரைப்படத் தயாரிப்பு நிறுவனங்கள்
இத்தியபுரம் காவு சாஸ்தா துர்க்கை கோயில்
இத்தியபுரம்காவு ஸ்ரீ வன சாஸ்தா மற்றும் ஸ்ரீ வன துர்க்கை கோயில் என்பது நாகர்கோவில் - திருவனந்தபுரம் தேசிய நெடுஞ்சாலையில், நாகர்கோவிலில் இருந்து 30 கிமீ தொலைவிலும், திருவனந்தபுரத்திலிருந்து 52 கி,மீ தொலைவிலும், அமைந்துள்ள சுவாமியார்மடத்திலிருந்து வேர்கிளம்பி செல்லும் சாலையில் கோவிக்கல் பாலத்தினருகில் இத்தியபுரம் காவு அமைந்துள்ளது.
thumb|இத்தியபுரம் காவு இவ்விடத்தில் ஸ்ரீ வன சாஸ்தா மற்றும் ஸ்ரீ வன துர்க்கை மூலவர்களாக அருள் பாலித்துக்கொண்டிருக்கிறார்கள். மேலும் பால கணபதி,நாகராஜா, நாகயக்ஷி, நாககன்னி,கிருட்டிணன், ஈஸ்வரக்கால பூதத்தான் ஆகியோரும் உண்டு.
ஸ்ரீ வன சாஸ்தா, ஸ்ரீ வன துர்க்கா, மற்றும் பால கணபதி தெய்வங்கள் சுயம்பு வடிவிலேயே காட்சியளிக்கின்றனர்.
இங்கு பால கணபதி சுயம்பு உருவம் கொண்டுள்ளார் ஸ்ரீ வன துர்க்கா தவக்கோலத்தில் அருள்புரிகிறாள்.
இக்கோவிலின் பின் பகுதியிலுள்ள வனப்பகுதியில் தங்க நிற பாம்பும், வெள்ளை நிற பாம்பும்,ராஜ நாகங்களும் வாழ்வதாக ஐதீகம் உள்ளது. பல பக்தர்களும் பார்த்து உள்ளதாக கூறப்படுகிறது.
இக்கோவிலின் பிரம்மாண்ட மரங்களே இதன் பழமைக்கு மிகப்பெரிய சான்று.
இதன் பின்புறத்திலுள்ள அடர்ந்த மரங்களும், கொடிகளும் நிறைந்த வனப்பகுதிக்குள் பக்தர்கள் யாரும் அனுமதிக்கப்படுவதில்லை.
வரலாறு
திருவிதாங்கூர் மன்னர் மார்த்தாண்ட வர்மா இந்த பகுதி வழியாக தப்பிச் சென்றதாகவும், பிற்காலத்தில் அவர் மன்னனானதும் இக்கோயிலுக்கு நிறைய சொத்துக்களை செம்பேட்டில் எழுதி அளித்ததாகவும் கூறப்படுகிறது.
இக்கோவில் எந்தவித வருமானமுமின்றி, பராமரிப்பற்று பல வருட காலங்களாக இருந்து வந்தது. தற்பொழுது சில வருடங்களாக இக்கோவிலில் பூஜைகள் அப்பகுதிவாழ்  மக்கள் நடவடிக்கை மேற்கொண்டு தினசரி பூஜைகள் நடைபெறுகிறது.
பங்குனி உத்திரத்தின் பொது ஐந்து நாட்கள் தொடர்ந்து திருவிழா நடைபெறுகிறது. கார்த்திகை மாத மண்டல பூஜைகள் 41 நாட்களும், பௌர்ணமி பூஜை, ஆயில்ய பூஜை ஆகியவைகளும் நடைபெறுகின்றன.
நித்ய பூஜையாக மாலை நேர சந்தியா பூஜை நடைபெறுகிறது.
பேச்சிப்பாறை காட்டு பகுதியிலிருந்து வன துர்க்கா இங்கு வந்து இப்பகுதியில் இஷ்டத்துடன் அமர்ந்து அருள்பலிப்பதாகவும், அவருக்கு துணையாக வன சாஸ்தாவும், நாகர் படைகளும் அருள்பாலிப்பதாகவும் ஐதீகம் உள்ளதாக நம்பப்படுகிறது.
எல்லா மாத பௌர்ணமி தினங்களிலும் இங்கு நாகர் தரிசனம் கிடைக்கிறது.
மேற்கோள்கள்
www.ithiyapuramkaavu.in
படங்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:தமிழ் தொன்மவியல் பகுப்பு:இந்து வட்டாரக் கடவுள்கள்
கண்டியூர் ஊராட்சி, தஞ்சாவூர்
கண்டியூர் ஊராட்சி (Kandiyur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4625 ஆகும். இவர்களில் பெண்கள் 2409 பேரும் ஆண்கள் 2216 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மழைத் தூசி
thumb|செஃப்லிரா இலையில் மழை தூசி (பாரிஸ் அருகில், பிரான்ஸ்) மழைத் தூசி (rain dust) அல்லது பனித் தூசி (snow dust) பல்வேறு மழை வடிவில் தூசியுடன் கலந்து தாவரங்களின் இலைகளின் மேல் படர்கிறது இதை நுண்ணோக்கி இல்லாமல் பார்க்கலாம்.
புவியியல்
வட ஆபிரிக்காவின் வடக்குப் பகுதியின் வளிமண்டலப் பற்றாக்குறைகளிலிருந்து தூசி ஏற்படுகிறது. மொராக்கோ மற்றும் மத்திய அல்ஜீரியாவில் உள்ள சஹாரா, அட்லஸ் மலைகள் ஆகியவற்றிலிருந்து காற்றினால் அல்லது மழையால் தூசி பரவுகிறது. பல்லேரிக் தீவுகள் ஆகியவை பாலைவன தூசின் முக்கிய ஆதாரங்களை அடைகின்றன.ள்ள.
சேற்று மழைகள் ஒப்பீட்டளவில்  1990 களின் தொடக்கத்தில் மத்தியதரைக் கடல் பகுதியில் அதிகரித்து வருகின்றன.
இது வட அமெரிக்காவின் வறண்ட பாலைவன பகுதிகளில் மேற்கு டெக்சாஸ் அல்லது அரிசோனாவில் ஏற்படுகிறது. இது மார்ச் 18, 2008 அன்று டெக்ஸிகில் உள்ள பெக்ஸார் கவுண்டி பகுதியில் அவ்வப்போது புல்வெளிகளில் நடக்கிறது.
தூசி கலவை
மழை காரம் (base) வகையை சேர்ந்தது. பெரிய துகள்களில் சில சல்பேட் மற்றும் கடல் உப்பு (முக்கியமாக சோடியம், குளோரின் மற்றும் மெக்னீசியம்) போன்ற இரசாயனங்கள் கலவையாகும். குறைவான அளவிலான தாதுக்கள்: இலை, குவார்ட்ஸ், ஸ்மெக்டைட், பலிர்கோரைட், கயோலினைட், கால்சிட், டோலோமைட் மற்றும் ஃபெல்ஸ்பேர்ஸ் உள்ளது.
முக்கியத்துவம்
மழைக்காலங்களில் உள்ள திடப்பொருட்களின் அளவு m2 க்கு 5.3 கிராம் என மதிப்பிடப்பட்டுள்ளது (மான்ட்சென்னி, கத்தோலோனியாவில் செய்யப்பட்ட ஒரு ஆய்வில்) இந்த இடத்தில் தூசிக்கு 34% கால்சியம் தேவைப்படுகிறது. தூசி துகள்கள் வைப்பு அளவு ஆண்டு பொறுத்து மிகவும் மாறி உள்ளது. சஹாரன் தூசி கணிசமாக மழை நீர் pH அதிகரிக்கிறது. இது அமில மழையின் விளைவுகளை எதிர்க்கலாம். செர்னோபில் பேரழிவின் கதிரியக்கம் 2000 ஆம் ஆண்டில் கிரேக்கத்திற்கு மழை தூசி கொண்டு வந்தது.
குறிப்புகள்
பகுப்பு:வானிலை பகுப்பு:நீரின் வடிவங்கள் பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
க. அ. நீலகண்ட சாத்திரி
வாழ்க்கைக் குறிப்பு
நீலகண்ட சாஸ்திரி திருநெல்வேலி மாவட்டத்திலுள்ள கல்லிடைக்குறிச்சி என்ற ஊரில் ஓர் ஏழை பிராமணக் குடும்பத்தில் பிறந்தவர். திருநெல்வேலி இந்துக் கல்லூரியில் இடைநிலை வகுப்பை (FA) முடித்து விட்டு மேற்படிப்பைச் சென்னை கிருத்துவக் கல்லூரியில் தொடர்ந்தார். முதுகலைப் பட்டத்தில் (எம்.ஏ) சென்னை மாநிலத்திலேயே முதல் மாணவனாகத் தேர்ச்சி பெற்றார். 1913 முதல் 1918 வரை இந்துக் கல்லூரியில் விரிவுரையாளராகப் பணிபுரிந்தார். 1918-20 காலகட்டத்தில் வாரணாசி இந்து பல்கலைக்கழகத்தில் வரலாற்றுப் பேராசிரியராக வேலை பார்த்தார். அதன் பின்பு புதிதாகத் தொடங்கப்பட்ட அண்ணாமலை பல்கலைக்கழகத்தின் கலைக்கல்லூரியின் முதல்வராகப் பொறுப்பேற்றார். பிறகு 1929-இல் திருச்சி நேஷனல் கல்லூரியில் பேராசிரியராகப் பணிபுரிந்தார். அதே ஆண்டு சென்னை பல்கலைக்கழகத்தில் வரலாறு மற்றும் தொல்லியல் பேராசிரியராகப் சாக்கோட்டை கிருஷ்ணசாமி அய்யங்காருக்குப்பின் பதவியேற்று 1946 வரை பணிபுரிந்தார்.
1952 முதல் 1955 வரை மைசூர் பல்கலைக்கழகத்தில் இந்தியவியல் பேராசிரியராக இருந்தார். 1954-இல் மைசூர் மாநிலத்தின் தொல்லியல் துறையின் கெளரவ இயக்குநராக நியமிக்கப்பட்டார். 1950-களின் ஆரம்பத்தில் அகில இந்திய கீழைத்தேய மாநாட்டின் தலைவராக இருந்தார். 1957 -1972 வரை இவர் யுனெஸ்கோவின் தென்னிந்தியப் பாரம்பரிய கலாச்சார நிறுவனத்தின் இயக்குநராகப் பணிபுரிந்தார். 1957-இல் இவருக்கு பத்ம பூஷண் விருது (இந்தியப் பொதுமக்களுக்கு அளிக்கப்படும் மூன்றாவது உயரிய விருது) அளிக்கப்பட்டது. 1959-இல் கோடைப்பருவத்தில் சிக்காகோ பல்கலைக்கழகத்திற்குச் சென்று தென்னிந்திய வரலாறு பற்றிப் பல சொற்பொழிவுகள் ஆற்றினார். இவர் 1975-இல் காலமானார்.
விமர்சனங்கள்
நீலகண்ட சாஸ்திரிக்கு ஆழமான தமிழ் அறிவு கிடையாது என்றும் தமிழ் இலக்கியங்களைச் ச. வையாபுரிப்பிள்ளையின் உரைகளின் துணையோடுதான் புரிந்து கொள்ள முடிந்தது என்றும் வேங்கடாசலபதி கூறுகிறார். இதனால் நீலகண்ட சாஸ்திரியால் காலமாற்றத்துக்கு ஏற்றவகையில் தமிழ் வார்த்தைகளுக்குப் பொருள் கொள்ள இயலவில்லை என்றும் அவர் கருதுகிறார். மேலும் சாஸ்திரியின் காலத்தில், தமிழ் நாட்டில் கிடைத்த ஆதாரங்களை வேறு களங்களில் உள்ள ஆதாரங்களோடு ஒப்பிட்டு ஆராயும் பழக்கம் வரலாற்றியலில் இருக்கவில்லை எனவும் அவர் கூறுகிறார்.
எழுதிய நூல்கள்
இவர் தென்னிந்திய வரலாறுபற்றி 25 நூல்கள் எழுதியுள்ளார்.
வெளி இணைப்புகள்
பகுப்பு:1892 பிறப்புகள் பகுப்பு:1975 இறப்புகள் பகுப்பு:இந்திய வரலாற்றாளர்கள் பகுப்பு:தமிழ் வரலாற்று ஆய்வாளர்கள் பகுப்பு:திருநெல்வேலி மாவட்ட நபர்கள் பகுப்பு:இந்திய இந்தியவியலாளர்கள்
சைலேந்திர பாபு
முனைவர் சைலேந்திர பாபு (பிறப்பு: ஜூன் 5, 1962) ஓர் இந்தியக் காவல் பணி அதிகாரி ஆவார். இவர் 1987இல் தமிழ்நாடு பணிநிலைப் பிரிவின் இந்தியக் காவல் பணி அதிகாரியாகப் பணியைத் துவங்கினார். இவர் 2012ஆம் ஆண்டு வரை தமிழ்நாடு கடலோர பாதுகாப்பு குழுவின் காவல்துறை கூடுதல் தலைமை இயக்குநராகப் (ADGP) பணியாற்றினார். சென்னைப் பல்கலைக்கழகத்தில் குற்றவியலில் முனைவர் பட்டம் மட்டுமல்லாது பெருவேட்கையுடைய வாசகர்.
கல்வி
கன்னியாகுமரி மாவட்டம் குழித்துறை அரசு மேல்நிலைப்பள்ளியில் பள்ளிப்படிப்பு முடித்து, மதுரையில் அமைந்துள்ள விவசாயப் பல்கலைக்கழகத்தில், விவசாயத்தில் இளங்கலைப் பட்டம் பெற்றார். கோயம்புத்தூர் விவசாயப் பல்கலைக்கழகத்தில் பட்டம் பெற்றிருந்தாலும், பின்னர் அண்ணாமலைப் பல்கலைக்கழகத்தில் பொதுச்சட்டம் இளங்கலை பட்டமும் மக்கள் தொகை கல்வியில் முதுகலைப் பட்டமும் பெற்றார். சென்னைப் பல்கலைக்கழகத்தின் மூலம் அவருடைய "காணாமல் போன குழந்தைகள் (Missing Children)" குறித்த ஆய்வறிக்கைக்காக முனைவர் பட்டம் பெற்றார். 2013ஆம் ஆண்டில் மனித வள வணிக நிர்வாக படிப்பில் முதுநிலைப் பட்டம் பெற்றார்.
விளையாட்டு
உடற்பயிற்சியைத் தீவிரமாகக் கடைபிடித்து உடலைத் தனது கட்டுப்பாட்டில் வைத்திருப்பதோடு மட்டுமல்லாமல் 'உடல்நலத் தகுதி' எனும் தமிழ் நூலை எழுதி உடலை கட்டுக்கோப்பாக வைத்திருப்போருக்கு விருந்தாக இந்த நூலைத் தந்துள்ளார். வீர தீர விளையாட்டுச் செயல்கலான நீச்சல், தடகளம், துப்பாகிச்சுடுதல், சைக்கிளிங் போன்றவற்றில் அதி தீவிர பங்களிப்பால் நீச்சலுக்காகத் தேசிய போலீஸ் அகாடமி மூலம் "RD சிங்" கோப்பையை பெற்றுள்ளார். திசம்பர் 2004 இல் பாங்காக்கில் நடைபெற்ற Asian Masters Athletic Championshipsலும், சென்னை மராத்தான், மற்றும் கோவை மராத்தான் போட்டியிலும் தொடர்ந்துள்ளது.
பிப்ரவரி 2008ஆம் ஆண்டில் இந்தியன் கடற்கரையோரப் பாதுகாப்பு படை மற்றும் கடலோரப் பாதுகாப்பு உறுப்பினர்களுடன் இணைந்து கன்னியாகுமரியிலிருந்து சென்னைக்கு 890 கி.மீ. மிதிவண்டிய பேரணியை ஏற்பாடு செய்து பேரணியிலும் கலந்து கொண்டார். 10 நாட்களாக நடந்த அந்த பேரணியில் கடலோரக் காவலர்களின் செயல்பாடு மற்றும் கடலோர மக்களின் மத்தியில் காவற்படையைப் பற்றிய விழிப்புணர்வை ஏற்படுத்துவதை இலக்காகக் கொண்டு செயலாற்றினார். துப்பாக்கி சுடுவதில் ஆர்வம் கொண்ட சைலேந்திர பாபு காவல்துறை மற்றும் பொதுத்துறை சார்ந்த துப்பாக்கிச்சுடும் போட்டிகளிலும் கலந்து கொண்டார்.
இளைஞர்களைப் பற்றிய கருத்துகள்
இளைஞர்கள், சமுதாயமும் குடும்பமும் நம்மிடம் என்ன எதிர்பார்க்கிறது என்பதை அறிந்துகொள்ள வேண்டும். நாம் என்ன செய்கிறோம், எதற்காக செய்கிறோம் என்பதை அறிந்து செயல்பட வேண்டும். தன் பண்புகளை இளைஞர்கள் ஆராய்ந்து, அவற்றை சரி செய்துகொள்ள வேண்டும். ஒவ்வொரு இளைஞனும் ஏதாவது ஒரு துறையில் சிறந்து விளங்க வேண்டும். அப்பொழுதுதான் அவர்களுக்கு சமுதாயத்தில் மதிப்புக் கிடைக்கும். கிடைக்கும் வாய்ப்புகளை  பயன்படுத்திக் கொள்ளாதவர்கள் மன்னிக்கப்படக் கூடாதவர்கள்.
இந்தியக் காவல் பணி
இந்தியக் காவல் பணி அதிகாரி ஆக (IPS) பணியில் சேர்ந்த சைலேந்திர பாபு ஐதராபாத்து தேசிய காவல் அகாதமியில் பயிற்சிப் பெற்றார். காவல்துறை உதவி கண்காணிப்பாளராக (ASP) கோபிச்செட்டிபாளையம், சேலம் மற்றும் திண்டுக்கல்லில் பணியாற்றி, காவல்துறை கண்காணிப்பாளராக செங்கல்பட்டு, சிவகங்கை, கூடலூர் மற்றும் காஞ்சிபுரம் மாவட்டத்திலும் பணியாற்றினார், பின்னர் காவல்துறை துணை ஆணையாளராக அடையாற்றிலும் பின் காவல்துறை துணைத் தலைவர்  (DIG) ஆக விழுப்புரம் சரகத்திலும் இணை ஆணையாளராக சென்னையிலும் பணியாற்றினார், கரூர் தலைமை லஞ்ச ஒழிப்பு அதிகாரியாகப் பணியாற்றுவதற்கு முன்பு காவல்துறை துணைத் தலைவர் ஆக திருச்சியிலும் பின் சென்னை வடக்கு மண்டலத்தின்  காவல்துறை துணைத் தலைவராக பணியாற்றுவதற்கு முன் முன்பு காவல் ஆணையராக (COP) கோயம்புத்தூரிலும் பணியாற்றினார்.
ஏப்ரல் 2014ல் காவல்துறை கூடுதல் தலைமை இயக்குனராக (Additional Director General of Police) பதவி உயர்வுப் பெற்ற சையிலேந்திர பாபு தமிழ்நாடு கடலோர காவல் படை மற்றும் ரயில்வே காவல் துறை தலைமை இயக்குனராக பணியில் இருந்தார். தமிழக காவல்துறையின் தலைமை இயக்குனர் திரிபாதி 30 ஜூன் 2021 அன்று ஓய்வு பெறற்றதை அடுத்த, சைலேந்திர பாபுவினை புதிய தலைமை இயக்குநராக அரசு நியமித்துள்ளது.
நூல்கள்
எழுதிய நூல்களில் சில:
வெளி இணைப்புகள்
பகுப்பு:இந்திய காவல் பணி அதிகாரிகள் பகுப்பு:வாழும் நபர்கள் பகுப்பு:கன்னியாகுமரி மாவட்ட நபர்கள் பகுப்பு:1962 பிறப்புகள் பகுப்பு:தமிழ்நாடு வேளாண்மைப் பல்கலைக்கழகத்தின் மேனாள் மாணாக்கர்கள் பகுப்பு:அண்ணாமலைப் பல்கலைக்கழ முன்னாள் மாணவர்கள் பகுப்பு:தமிழ்நாடு காவல்துறை அதிகாரிகள்
சோடியம் பிசு(டிரைமெத்தில்சிலில்)அமைடு
சோடியம் பிசு(டிரைமெத்தில்சிலில்)அமைடு (Sodium bis(trimethylsilyl)amide) என்பது ((CH3)3Si)2NNa  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கரிம சிலிக்கன் சேர்மமான இது பொதுவாக சோடியம் எக்சாமெத்தில்டைசில்லசைடு (NaHMDS) என்ற பெயரால் அழைக்கப்படுகிறது. வலிமை மிகுந்த ஒரு காரமாகச் செயல்படும் இச்சேர்மம் விகித சிதைவு வினைகளிலும் கார வினையூக்க வினைகளிலும் பயன்படுத்தப்படுகிறது. திண்மநிலை சேர்மமாக இது வர்த்தகரீதியாக விற்பனைக்குக் கிடைக்கிறது. ஈதர்களில் மட்டுமின்றி டெட்ரா ஐதரோ பியூரான், டை எத்தில் ஈதர் போன்ற கரைப்பான்களிலும் அரோமாட்டிக் கரைப்பான்களான பென்சீன் தொலுயீன் மற்றும் டிரைமெத்தில்சிலில் போன்ற கரைப்பான்களிலும் இது கரைகிறது.
சோடியம் எக்சாமெத்தில்டைசில்லசைடுகள் எளிதாக நீரால் அழிக்கப்பட்டு சோடியம் ஐதராக்சைடு மற்றும் பிசு(டிரைமெத்தில்சிலில்)அமீனாக உருவாகிறது.
கட்டமைப்பு
ஒரு திடப்பொருளாக N-Na பிணைப்பு முனைவு சகப்பிணைப்பு என்றாலும் முனைவற்ற  கரைப்பான்களில் கரைக்கப்படும் போது இந்த கலவையின் முப்படி ஒரு மைய Na3N3 வளையத்தைக் கொண்டுள்ளது.
தொகுப்பு வினைகளில் பயன்பாடுகள்
சோடியம் எக்சாமெத்தில்டைசில்லசைடுகள் கரிமத் தொகுப்பு வினைகளில் ஒரு காரமாகப் பயன்படுத்தப்படுகின்றன. குறிப்பிடத்தக்க சில வினைகள்:
கீட்டோன் மற்றும் எசுத்தர் சேர்மங்களை விகிதச் சிதைவுக்கு உட்படுத்தி ஈனோலேட்டு வழிப்பெறுதிகளைப் பெறுவதற்கு பயன்படுகின்றன ஆலோகார்பன்களை ஐதரோகுளோரிக் அமிலம் போன்ற ஐதரோ ஆலிக் அமில நீக்க வினையின் மூலம் கார்பீன்களை உருவாக்கப் பயன்படுகிறது. இக்கார்பீன் முகவர்கள் ஆல்க்கீன்களுடன் சேர்க்கப்பட்டு பதிலீடு செய்யப்பட்ட வளையபுரோப்பேன்கள் மற்றும் வளையபுரோப்பீன்கள் உருவாகின்றன
பாசுப்போனியம் உப்புகளை விகிதச் சிதைவுக்கு உட்படுத்தி விட்டிக் வினையாக்கிகள் உருவாக்கப்படுகின்றன. சோடியம் எக்சாமெத்தில்டைசில்லசைடுகள் பலவீனமான அமிலப்பிணைப்புகளான O-H, S-H, மற்றும் N-H பிணைப்புகளைக் கொண்ட இதர சேர்மங்களை விகிதச் சிதைவுக்கு உட்படுத்த இது பயன்படுகிறது. சயனோ ஐதரின்களும் தயோல்களும் இதற்கு எடுத்துக்காட்டுகளாகும்
மேற்கோள்கள்
பகுப்பு:சோடியம் சேர்மங்கள்
2,5- ஈரைதராக்சிசின்னமிக் அமிலம்
2,5- ஈரைதராக்சிசின்னமிக் அமிலம் (2,5-Dihydroxycinnamic acid) என்பது C9H8O4 என்ற மூலக்கூற்று வாய்ப்பாடு கொண்ட ஒரு ஐதராக்சிசின்னமிக் அமிலமாகும். இவ்வமிலம் காபெயிக் அமிலத்தினுடைய மாற்றீயன் ஆகும்.
தயாரிப்பு
ஆர்த்தோ குமாரிக் அமிலத்தை எல்புசு பெர்சல்பேட்டு ஆக்சிசனேற்றம் செய்து 2,5- ஈரைதராக்சிசின்னமிக் அமிலம் தயாரிக்கப்படுகிறது.
மேற்கோள்கள்
பகுப்பு:அரோமாட்டிக் சேர்மங்கள் பகுப்பு:ஐதராக்சிசின்னமிக் அமிலங்கள்
கிறுகிறு மாம்பழம் (விளையாட்டு)
கிறுகிறு மாம்பழம் என்பது சிறுவர்கள் தம்மைத்தாமே சுற்றிக்கொண்டு மகிழும் ஓர் உல்லாச விளையாட்டு. ஒவ்வொருவரும் தம் கைகளைத் தோளுக்கு நேரே பக்கவாட்டில் நீட்டிக்கொண்டு சுழல்வர். கிறுகிறு எனத் தலையைச் சுற்றுவது போன்று வரும் உணர்ச்சி இன்பத்தில் திளைப்பது ஒருவகைச் சுவை.
சுற்றும்போது கிறு கிறு என வந்தால் உட்கார்ந்து இன்பம் காண்பர்.
சுற்றும்போது பாடும் பாடல் திரும்பத் திரும்பப் பாடிக்கொண்டே சுழல்வர்
கருவிநூல்
பகுப்பு:சிறுவர் விளையாட்டுகள் பகுப்பு:தமிழர் விளையாட்டுகள்
வீரபோகம் ஊராட்சி
வீரபோகம் ஊராட்சி (Veerabogam Gram Panchayat), தமிழ்நாட்டின் செங்கல்பட்டு மாவட்டத்தில் உள்ள லத்தூர் வட்டாரத்தில் அமைந்துள்ளது. இந்த ஊராட்சி, செய்யூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1127 ஆகும். இவர்களில் பெண்கள் 561 பேரும் ஆண்கள் 566 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சாள்ஸ் பென்னெட்
வெளி இணைப்பு
சாள்ஸ் பென்னெட்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1872 பிறப்புகள் பகுப்பு:1921 இறப்புகள் பகுப்பு:சாமர்செட் துடுப்பாட்டக்காரர்கள்
லோங்போர்ட், நியூ ஜேர்சி
லோங்போர்ட் (Longport) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் அட்லாண்டிக் கவுன்டியில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இப்பெருநகரம் 1.56 சதுர கிலோ மீற்றர் பரப்பளவைக் கொண்டுள்ளது. இதில் 1.17 சதுர கிலோ மீற்றர் பிரதேசம் நீரினால் சூழப்பட்டுள்ளது. மிகுதி 0.39 சதுர கிலோ மீற்றர் பிரதேசம் நிலத்தினாலும் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 895 ஆகும். லோங்போர்ட் நகரத்தின் மக்கள் தொகை அடர்த்தி ஒரு கிலோ மீற்றருக்கு 2323.7 குடிமக்கள் ஆகும்.
மேற்கோள்கள்
பகுப்பு:அட்லாண்டிக் மாவட்ட நகரங்கள்
கோழிக் கொற்றனார்
கோழிக் கொற்றனார் சங்ககாலப் புலவர்களில் ஒருவர். இவரது பாடல் சங்கநூல் தொகுப்பில் ஒன்றே ஒன்று உள்ளது. அது குறுந்தொகை 276 எண்ணுள்ள பாடல். கோழி, கோழியூர், பெருங்கோழியூர் என்பன உறையூரைக் குறிக்கும் பெயர்கள்.
பாடல் சொல்லும் செய்தி
களவு ஒழுக்கத்தில் இருக்கும் தலைவன், தன் தலைவியைத் தோழி வாயிலாக அடைவான். முடியாவிட்டால் மடலேறிப் பெறுவது வழக்கம். இந்தத் தலைவன் தோழியை மிரட்டுகிறான். அரசனிடம் சொல்லி முறையிட்டுப் பெறுவேன் என்கிறான்.
அவள் குறுமகள், மூங்கில் போன்ற தோளை உடையவள். பாவைப் பொம்மை செய்து அவளோடு நான் விளையாடினேன். கோரைப்புல் மெத்தையில் படுத்துக் கிடந்தோம். அவளது முலைமேல் தொய்யில் எழுதினேன். அந்தத் தொய்யில் அழியாமல் காப்பாற்றினேன். இவையெல்லாம் யாருக்கும் தெரியாது. (இப்போது நீ என் காதலியை(தலைவியை) எனக்குத் தராவிட்டால் 'முறையுடை அரசன் செங்கோல் அவையத்து முறையிடுவேன்'. அஃது அவளது பேதைத் தன்மைக்குத் தக்கது அன்று. ஊருக்கும் நல்லதன்று - என்கிறான்.
பகுப்பு:சங்கப் புலவர்கள்
இல்செதோர் கிளீவுசு
இலாரென் இல்செதோர் கிளீவுசு (Lauren Ilsedore Cleeves) ஓர் அமெரிக்க வானியற்பியலாளர் ஆவார் இவர் வர்ஜீனியா பல்கலைக்கழக்த்தில் வானியல் துறையில் உதவி பேராசிரியராக உள்ளார். இவர் முதனிலைக் கோள்வட்டுகளின் ஆய்வில் சிறப்புப் புலமை பெற்றவர்.
வாழ்க்கைப்பணி
இவர் 2015 இலிருந்து 2018 வரை சுமித்சோனிய வானியற்பியல் நோக்கீட்டகத்தில் அபுள் ஆய்வுறுப்பினராகச் சேர்ந்துள்ளார். இதற்கு முன்பே மிச்சிகன் பல்கலைக்கழகத்தில் எடுவின் பெருகின் வழிகாட்டுதலில் முனைவர் பட்டம் ஈட்டியுள்ளார்.
இவர் உடுக்கணப் பருதி வட்டுகளின் வான்வேதியியல் தடங்களின் ஆய்வில் வல்லமை சான்றவர். இவர் தாழெடை விண்மீன்களைச் சுற்றி உருவாகிவரும் இளங்கோள் அமைப்புகளின் வேதியியல், உட்கூறு, கட்டமைப்புகளைக் கோட்பாட்டுப் படிமங்களைப் பயன்படுத்தி ஆய்வு செய்து வருகிறார். இதற்காக இவர் அட்டகாமா பெருமில்லிமீட்டர் அணிவழியும் எர்ழ்சல் விண்வெளி நோக்கீட்டக நோக்கீடுகளையும் பயன்படுத்துகிறார். இவர் புவியில் நீர் உருவாக்கம் பற்றியும் ஆய்வு செய்துள்ளார்.
விருதுகள்
இவர் 2018 இல் வானியலுக்கான அன்னீ ஜம்ப் கெனான் விருதை பெற்றார். இது " இவர் கோள் உருவாக்கம், முதனிலைக் கோள்வட்டு சார்ந்த ஆய்வுகளுக்காக வழங்கப்பட்டது".
இவருக்கு 2019 இல் பேக்கார்டு விருது வழங்கப்பட்டது.
மேற்கோள்கள்
பகுப்பு:வாழும் நபர்கள் பகுப்பு:வானியற்பியலாளர்கள் பகுப்பு:பெண் வானியற்பியலாளர்கள் பகுப்பு:பெண் வானியலாளர்கள் பகுப்பு:அமெரிக்க வானியற்பியலாளர்கள்] பகுப்பு:அமெரிக்கப் பெண் அறிவியலாளர்கள் பகுப்பு:அமெரிக்க வானியலாளர்கள் பகுப்பு:வானியலாளர்கள்
மேரி தார்ப்
ஆரம்ப கால வாழ்க்கை
மேரி தார்ப் சூலை 30, 1920 இல் மிச்சிகனில் உள்ள இப்சிலாந்தியில் ஒரு ஜெர்மன் மற்றும் லத்தீன் ஆசிரியரான பெர்தா லூயிசு தார்ப் மற்றும் அமெரிக்க விவசாயத் துறையின் மண் ஆய்வாளரான வில்லியம் எட்கர் தார்ப் ஆகியோரின் ஒரே மகளாக பிறந்தார். இவர் அடிக்கடி தன் தந்தையுடன் அவரது வயல் வேலைகளில் உடன் சென்றார். அது இவருக்கு வரைபடத்தை உருவாக்குவதற்கான ஆரம்ப அறிமுகத்தை அளித்தது. இருந்தபோதிலும், அந்த நேரத்தில் இது ஆண்களின் வேலை என்று புரிந்து கொள்ளப்பட்டதால், களப்பணியில் ஒரு தொழிலைத் தொடர இவருக்கு விருப்பமில்லை.
வில்லியம் தார்ப்பின் பணியின் தன்மை காரணமாக, அவர் 1931 இல் ஓய்வு பெறும் வரை குடும்பம் தொடர்ந்து நகர்ந்தது. அந்த நேரத்தில் மேரி அலபாமா, அயோவா, மிச்சிகன் மற்றும் இண்டியானாவில் உள்ள பல பொதுப் பள்ளிகளில் பயின்றார். இது இவருக்கு பிறருடனான நட்பை ஏற்படுத்த கடினமாக இருந்தது. மேரிக்கு அறிமுகமான நெருங்கிய பெண் தோழியாக இருந்த இவரது தாயார் இவரது 15 வயதில் இறந்து போனார். அலபாமாவின் புளோரன்சில் ஒரு பள்ளியில் ஒரு ஆண்டு முழுவதும் இவர் பயின்றார். அங்கு, இவர் தற்போதைய அறிவியல் என்ற வகுப்பில் கலந்து கொண்டார். அதில் இவர் சமகால விஞ்ஞானிகள் மற்றும் அவர்கள் பணிபுரியும் ஆராய்ச்சி திட்டங்களைப் பற்றி அறிந்து கொண்டார். கூடுதலாக, மரங்கள் மற்றும் பாறைகளைப் படிக்க வார இறுதிகளில் பள்ளிக் களப் பயணங்களை மேற்கொள்ளும் வாய்ப்பையும் பெற்றார்.
கல்வி
இவரது தந்தையின் ஓய்வுக்குப் பிறகு குடும்பத்தினர் ஓகையோவின் பெல்லெபோன்டைனில் உள்ள ஒரு பண்ணைக்கு குடிபெயர்ந்தனர். சிறிது காலத்திற்குப் பிறகு, மேரி உயர்நிலைப் பள்ளியில் பட்டம் பெற்றார். ஆசிரியையான தனது தாயின் தாக்கத்தால், தானும் ஒரு ஆசிரியராகத் திட்டமிட்டார். 1936 இல் தனது தாயின் மரணத்திற்குப் பிறகு உதவ பண்ணையில் தங்கியிருந்த மேரி, பின்னர் கல்லூரியில் மெட்ரிகுலேசன் படித்தார். தான் விரும்புவது மட்டுமல்லாமல், தனக்கு தொழில் மற்றும் நிதிப் பாதுகாப்பையும் அளிக்கும் ஒரு படிப்பைத் தேர்ந்தெடுக்கும்படி இவருடைய தந்தையின் ஆலோசனையின் பேரில், தார்ப் 1943 இல் ஓகையோ பல்கலைக்கழகத்தில் ஆங்கிலம் மற்றும் இசையில் இளங்கலைப் பட்டம் பெற்றார்.
பேர்ள் துறைமுகத் தாக்குதலுக்குப் பிறகு, பல இளைஞர்கள் ஆயுதப்படைகளில் சேர பள்ளிகள் மற்றும் பல்கலைக்கழகங்களை விட்டு வெளியேறினர். இரண்டாம் உலகப் போரின் போது, பெட்ரோலியம் புவியியல் போன்ற தொழில்களில் அதிகமான பெண்கள் சேர்க்கப்பட்டனர். பொதுவாக ஆண்களுக்கு மட்டுமே இந்த அனுமதி இருந்தது. அந்த நேரத்தில் அனைத்து புவி அறிவியல் முனைவர் பட்டங்களிலும் 4% க்கும் குறைவானவர்கள் பெண்கள் அனுமதி பெற்றனர். ஓகையோவில் புவியியல் வகுப்பை முடித்த பிறகு, ஏன் ஆர்பரின் பெட்ரோலியம் புவியியல் திட்டத்தில் மிச்சிகன் பல்கலைக்கழகத்தில் தார்ப் பணியமர்த்தப்பட்டார். அங்கு இவர் முதுகலைப் பட்டம் பெற்றார்.
தொழில்
1948 வாக்கில், தார்ப் துல்சாவில் நான்கு ஆண்டுகள் கழித்தார். அங்கிருந்து மேலும் தனது அடுத்த தொழில் நடவடிக்கையைத் தொடர நியூயார்க் நகரத்திற்குச் சென்றார். ஆரம்பத்தில் அமெரிக்க இயற்கை வரலாற்று அருங்காட்சியகத்தில் பணிபுரிந்தார். ஆனால் தொல்லுயிரியல் ஆராய்ச்சிக்கு நீண்ட காலம் எடுக்கும் என்பதை அறிந்த பிறகு, கொலம்பியா பல்கலைக்கழகத்தில் பணியில் சேர முயற்சித்தார். இலாமண்ட் புவியியல் ஆய்வகத்தின் (இப்போது இலாமண்ட்-தோகெர்டி புவியியல் ஆய்வகம் ) நிறுவனர் மாரிசு எவிங்குடன் தொழில்நுட்ப வரைவு வேலைகளைக் கண்டறிந்தார். இலாமண்ட் புவியியல் ஆய்வகத்தில் பணிபுரிந்த முதல் பெண்களில் இவரும் ஒருவர்.
அங்கு இவர் புரூசு கீசனுடன் சேர்ந்து இரண்டாம் உலகப் போரின்போது கீழே விழுந்த இராணுவ விமானங்களைக் கண்டறிய புகைப்படத் தரவைப் பயன்படுத்தினர். இறுதியில் இவர் கீசனுக்காக பிரத்தியேகமாக பணிபுரிந்து கடல் தளத்தை திட்டமிட்டார். தார்ப் 1952 முதல் 1968 வரை முழு நேரப் பணியாளராக பணியமர்த்தப்பட்டார். மற்றும் தொடர்ந்து பதவி உயர்வு பெற்றார். இந்த நேரத்தில் பனிப்போர் காரணமாக, சோவியத் நீர்மூழ்கிக் கப்பல்கள் அவற்றைப் பயன்படுத்தக்கூடும் என்ற அச்சத்தில், அமெரிக்க அரசாங்கம் கடலோர வரைபடங்களை வெளியிடுவதைத் தடை செய்தது.
19 ஆம் நூற்றாண்டின் நடுப்பகுதியில், அட்லாண்டிக்கில் உள்ள நீர்மூழ்கிக் கப்பல்களால் தோராயமாக கோடிட்டுக் காட்டப்பட்டது. மேரி தார்ப் நடு அட்லாண்டிக் வரம்பின் மிகத் துல்லியமான வரைகலைப் பிரதிநிதித்துவங்களில் பிளவு பள்ளத்தாக்கைக் கண்டுபிடித்தார். அவை எதிரொலிமுறைத் தூரமறிதல் மூலம் பெறப்பட்ட புதிய அளவீட்டுத் தரவை அடிப்படையாகக் கொண்டவை. இதை புரூசு கீசனை நம்பவைக்க இவருக்கு ஒரு வருடம் ஆனது. பின்னர் மற்ற நடுக்கடல் முகடுகளையும் வரைபடமாக்கினார்.
கண்டப்பெயர்ச்சி
1950 களின் முற்பகுதியில், விஞ்ஞானிகள் கடல் தளத்தின் கட்டமைப்பைப் பற்றி மிகக் குறைவாகவே அறிந்திருந்தனர். நிலத்தில் புவியியல் படிப்பது மலிவானது மற்றும் எளிதானது என்றாலும், கடற்பரப்பின் அமைப்பு மற்றும் பரிணாமம் பற்றிய அறிவு இல்லாமல் பூமியின் ஒட்டுமொத்த அமைப்பைப் புரிந்து கொள்ள முடியாது.
தனிப்பட்ட வாழ்க்கை
1948 இல், இவர் டேவிட் பிளனகன் என்பவரை மணந்து அவருடன் நியூயார்க்கிற்கு குடிபெயர்ந்தார். இவர்கள் 1952 இல் விவாகரத்து பெற்றனர்.
அங்கீகாரம்
1997-இல் அமெரிக்கக் காங்கிரசு நூலகம் இவரை 20 ஆம் நூற்றாண்டின் நான்கு சிறந்த வரைபடக் கலைஞர்களில் ஒருவராக அங்கீகரித்தது. மேரி தார்ப் இலாமண்ட் ஆராய்ச்சிப் பேராசிரியர் பதவி இவரது நினைவாக உருவாக்கப்பட்டது.
வெளி இணைப்புகள்
பகுப்பு:2006 இறப்புகள் பகுப்பு:1920 பிறப்புகள் பகுப்பு:புவி அறிவியலாளர்கள் பகுப்பு:அமெரிக்கப் பெண்கள்
சிவ சுப்ரமணிய நாடார் பொறியியல் கல்லூரி
சிவ சுப்ரமணிய நாடார் பொறியியல் கல்லூரி (SSN) தமிழ்நாட்டில் உள்ள ஒரு பொறியியல் கல்லூரி. 1996ம் ஆண்டு எச்.சி.எல் கணினி நிறுவனத்தின் நிறுவனர் சிவ நாடாரால் தொடங்கப்பட்டது. இக்கல்லூரி NBAவின் ஐ.எசு.ஓ 9001:2000 தரச்சான்றிதழ் பெற்றுள்ளது. இக்கல்லூரியில் மொத்தம் எட்டு வகையான பொறியியல் படிப்புகள் உள்ளன.
வரலாறு
சிவ சுப்ரமணிய நாடார் பொறியியல் கல்லூரி 1996'இல் துவங்கப்பட்டது. இக்கல்லூரி அண்ணா தொழில்நுட்ப பல்கலைக்கழகம், சென்னையுடன் சேர்க்கப்பெற்றது. இக்கல்லூரியை துவங்கியவர் பத்ம பூசண் முனைவர்.சிவ நாடார், தொழிலதிபர், எச் சி எல் டெக்னாலஜீஸ் நிறுவனரும் தலைவருமாவார். இக்கல்லூரி 2011 இல் இந்தியாவின் முதல் 75 பொறியியல் கல்லூரிகளில் 38வது இடத்திலிருப்பதாக அவுட்லுக் இதழ் பிரசுரித்தது. .
அமைவிடம்
இக்கல்லூரி 1996ஆம் ஆண்டில், தற்காலிகமாக சென்னையின் சுற்றுபுறத்தில் உள்ள துரைப்பாக்கத்தில் தொடங்கப்பட்டது. பின்னர் 1998ஆம் ஆண்டில், ராஜீவ் காந்தி சாலையில் (பழைய மாம்மல்லபுரம் சாலை) உள்ள காலவாக்கத்தில் (திருப்போரூர் பஞ்சாயத்து) 1 சதுர கிலோ மீட்டர் அளவு உள்ள பெரிய நில பரப்பில் இட மாற்றம் செய்யப்பட்டு அமைக்கப்பட்டுள்ளது. ஒவ்வொரு ஆண்டும் இக்கல்லூரி நடத்துனர்கள் நான்கு கோடி மதிப்புள்ள கல்வி உதவித்தொகையைத் தகுதி உடைய மாணவர்களுக்கு வழங்குகிறார்கள். இங்கு "வாக்'இன்-வாக்'அவுட்" கல்வி உதவி தொகையைப் பள்ளி தேர்வுகளில் முதல் பத்து மதிப்பெண்கள் பெற்ற கிராமத்து மாணவ-மாணவியர்களுக்கு வழங்கப்படுகிறது. இம்மாணவ-மாணவியர்களின் முழு செலவைக் (கல்லூரி விடுதி செலவுகள் உட்பட) கல்லூரி நிர்வாகமே ஏற்றுக்கொள்கிறது.
விடாத்தகுளம் ஊராட்சி
விடாத்தகுளம் ஊராட்சி (Vidathakulam Gram Panchayat), தமிழ்நாட்டின் மதுரை மாவட்டத்தில் உள்ள திருமங்கலம் ஊராட்சி ஒன்றியத்தில்  அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1171 ஆகும். இவர்களில் பெண்கள் 575 பேரும் ஆண்கள் 596 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிரேயின் சிற்றோடைத் தவளை
விளக்கம்
இசுட்ராங்கைலோபசு கிரேயி என்பது மிகச் சிறிய தவளை இனமாகும் (உடல் நீளம் 25 முதல் 50 மிமீ வரை. தலையின் முன்பகுதி பெரும்பாலான தவளை இனங்களைப் போல குறுகி இல்லாமல், கேப் நதி தவளையை நினைவூட்டும் வகையில் அமைந்துள்ளது. வயிற்றுப்புற தோல் மென்மையானது, வெளிர் நிறமாகவோ, வெண்மையாகவோ இருக்கும். முதுகுபுற தோல் நிறம் மாறுபடுகிறது. பொதுவாக இது பழுப்பு நிறத்தில் அடர் நிற கரைகளுடன் காணப்படும். இதேபோன்ற கறைகள் தொடைகளின் மேல் மேற்பரப்புகளில் பட்டைகள் போல காணப்படும். பெரும்பாலும்  முதுகெலும்பு பகுதியில் மாறுபட்ட நிறத்தில் மெலிதான கோடுபோல தோற்றம் காணப்படும். வண்ண வேறுபாடுகளும் காணப்படுகின்றன.  முதுகெலும்பு தோல் சிதறிய சிறிய, உயர்த்தப்பட்ட முகடுகளுடன், பெரும்பாலும் நீளவாக்கில் அமைந்ததாக உள்ளது. செவிப்பறை கண்ணின் விட்டத்தினை விடச் சிறியது. செவிப்பறை தெளிவாகத் தெரியக்கூடியதாக இருந்தாலும், கண்ணுக்குப் பின்னால் உள்ள அடர் நிற முகப் பட்டையானது மறைப்பதுபோல் உள்ளது. முகப் பட்டை நாசியிலிருந்து, கண்ணின் கீழ்ப் பகுதி முழுவதும், செவிப்பறையின் பின்புறமாக, முன் காலின் அடிப்பகுதி வரை நீண்டுள்ளது. கண்ணுக்குக் கீழே இருந்து, வெளிர் கோடு முகப்பட்டைக்கு கீழ்புறமாக வழியாக தோள்பட்டை வரை நீண்டுள்ளது. இப்பட்டைக்கு மேலே வெளிர் கோடு முக முன்பகுதியில் தொடங்கி கருமணி மேலாகத் தோள்பட்டை வரைச் செல்கிறது. ஆணின் கீழ் தாடையில் காணப்படும் தங்க நிறம் பெண் தவளையினை வேறுபடுத்தி அறிய உதவுகிறது.
கால்விரல்கள் நன்கு வளர்ச்சியடைந்தவை. விரலிடை சவ்வுகளற்று காணப்படும். முன் கால்விரல்கள் மெலிதானவை, பின்புற கால்விரல்களை விட நீளமாகவும் உள்ளன, நீளமான (நான்காவது) கால்விரல் தோள்பட்டை குந்துகையில் முன் கால்விரல்கள் வரை முன்னோக்கி நீண்டுள்ளது.
வரம்பு மற்றும் வாழ்விடம்
லெசோதோ, தென்னாப்பிரிக்கா, சுவாசிலாந்து, மற்றும் போட்ஸ்வானா மற்றும் நமீபியாவின் சில பகுதிகளில் இந்த இனங்கள் காணப்படுகின்றன. இது தொலைதூரத்தில் அமைந்த அட்லாண்டிக் தீவான செயிண்ட் ஹெலினாவில் அறிமுகப்படுத்தப்பட்டது. இது ஒரு பொதுவான இனம்.
கிரேயின் சிற்றோடை தவளை பரவலான வாழ்விடங்களில் காணப்படுகிறது. இந்த வறண்ட பகுதிகளைத் தவிர ஏனைய பகுதிகளில் காணப்படுகின்றன. காடுகள், ஃபைன்போஸ் தரிசுநிலம், அடர் காடுகள், சவானா மற்றும் புல்வெளிகள், மாற்றி அமைக்கப்பட்ட வாழ்விடங்களில் காணப்படுகிறது. எந்தவொரு ஆழமற்ற தண்ணீர் தேக்கங்களில் இனப்பெருக்கம் நடைபெறுகிறது.
பழக்கவழக்கம்
சாம்பல் சிற்றோடை தவளை அதன் வாழிடப்பகுதியில் பொதுவாகக் காணப்படும் நீரோடைகள் மற்றும் அணைகளைச் சுற்றியுள்ள புல்வெளி அல்லது புதர் தாவரங்கள் அல்லது சாலையோர குளங்கள் அல்லது பருவகால நீர்த் தேக்க இடங்களில் காணப்படுகின்றது. இனப்பெருக்க காலத்தில், அதன் குரல் ஒரு குளத்தில் விழும் தண்ணீரைப் போலல்லாமல், உரத்த, தொடர்ச்சியான சத்தமாக இருக்கும். ஆண்கள் இரவில் மட்டுமின்றி பகல் வேளைகளிலும் குறிப்பாக மேகமான வானிலையின் போதும் ஒலித்துக்கொண்டிருக்கும். பெரும்பாலான தவளைகளைப் போலவே, இந்த தவளை இனமும் தேங்கிநிற்கும் தண்ணீரில் இனப்பெருக்கம் செய்கின்றன. இத்தவளைகள் விரைவாகவும் சுறுசுறுப்புடனும் நீந்தும் தன்மையுடையது. ஆனால் தண்ணீரை விட்டு வெளியேற முடியாவிட்டால், சில மணி நேரத்தில் இறந்துவிடும். நீரில் மூழ்கி இறப்பதைவிட, சருமத்தின் வழியாக உறிஞ்சப்படும் தண்ணீர் மூலமே இத்தவளை மரணமடைகிறது.
மேற்கோள்கள்
பகுப்பு:தவளைகள்
தலித் பெண்களின் தேசியக் கூட்டமைப்பு
தலித் பெண்களின் தேசியக் கூட்டமைப்பு (National Federation of Dalit Women) என்பது பன்னாட்டு அளவில் தலித் பெண்களின் உரிமைகளை மேம்படுத்துவதற்காக அர்ப்பணிக்கப்பட்ட ஒரு அரசு சாரா அமைப்பாகும். தலித் பெண்களின் தேசியக் கூட்டமைப்பு 1995-ல் ரூத் மனோரமாவால் நிறுவப்பட்டது.
வரலாறு
தலித் பெண்களுக்கான தேசியக் கூட்டமைப்பு ஒரு யோசனை 1993-ல் ரூத் மனோரமா பெங்களூரில் தலித் பெண்களுக்கு எதிரான நடைபெற்ற வன்முறை விசாரணையை ஏற்பாடு செய்ய நேரத்தில் உருவானது. தலித் பெண்களின் தேசியக் கூட்டமைப்பு 1995-ல் நிறுவப்பட்டது. பின்னர் பெய்ஜிங்கில் நடந்த உலக மகளிர் மாநாட்டில், மனோரமா தலித் பெண்களின் தேசியக் கூட்டமைப்பின் பிரதிநிதியாகப் பங்கேற்றார்.
தலித் பெண்களின் தேசியக் கூட்டமைப்பு, தேசிய மற்றும் மாநில அளவிலான குழுக்களை உருவாக்குதல், தலித் மக்களுக்கு எதிரான குற்றங்களைக் கண்காணித்தல், வளங்களை உருவாக்குதல் மற்றும் தலித் பெண்களின் கல்விக்கான உதவித்தொகை வழங்குதல் உள்ளிட்ட பல ஆரம்ப இலக்குகளைச் செயல்படுத்திய. 2001-ல், மனோரமாவுடன் தலித் பெண்களின் தேசியக் கூட்டமைப்பினர் இனவெறிக்கு எதிரான உலக மாநாட்டில் பங்கேற்றார். இதில், இவர்கள் "ஜாதிப் பாகுபாட்டை உலகளாவிய அதிர்வலைகளை உருவாக்கும் வகையில் மொழிபெயர்த்து விவாதித்தார்கள்." 2006ஆம் ஆண்டில், தலித் பெண்களின் தேசியக் கூட்டமைப்பு, தலித் மனித உரிமைகளுக்கான தேசிய பிரச்சாரத்துடன் தலித் பெண்களுக்கு எதிரான வன்முறைகள் குறித்த முதல் தேசிய மாநாட்டை புது தில்லி நகரில் நடத்தியது.
பணிகள்
தலித் பெண்களின் தேசியக் கூட்டமைப்பு மதச்சார்பற்ற, ஜனநாயகக் கட்டுப்பாட்டிற்கு உட்பட்டது. தலித் பெண்களின் பிரச்சினைகளில் செயல்படுகிறது. தேசிய மற்றும் பன்னாட்டு அளவில் தலித் பெண்களைப் பிரதிநிதித்துவப்படுத்துகிறது. தலித் பெண்களின் தேசியக் கூட்டமைப்பு, உள்ளூர் மற்றும் பிராந்திய தலித் பெண்கள் குழுக்களுடன் இணைந்து அங்குள்ள பிரச்சினைகள் தீர்ப்பதில் ஒருவருக்கொருவர் கருத்துகளைப் பகிர்ந்து கொள்கின்றனர். தலித் பெண்களின் தேசியக் கூட்டமைப்பு, பெண்களுக்கு எதிரான வன்முறைக்குச் சட்ட நடவடிக்கைகளை மேற்கொள்ள உதவுகிறது. தலித் பெண்களுக்கான தலைமைத்துவ வாய்ப்புகளை வழங்கவும் உதவுகிறது.
ஆதாரங்கள்
பகுப்பு:இந்தியாவில் பெண்ணியம் பகுப்பு:தலித்திய அரசியல்
தாலியா சலங்கையா
தாலியா சலங்கையா 1977 ஆம் ஆண்டு வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில் முத்துராமன், வாணிஸ்ரீ மற்றும் பலரும் நடித்திருந்தனர்.
பெண் ஏன் அடிமையானாள் ?
தமிழகத்தில் தந்தை பெரியார் என அழைக்கப்படும் ஈவேராமசாமி என்பவரால் எழுதப்பட்ட நூல் .எதிர் வெளியிட்டின் மூலம் நவம்பர் 2013ல் இரண்டாம் பதிப்பாக வெளியிடப்பட்டுள்ளது .ஈ .வெ. ராமசாமி ஆகிய பெரியாரின் முன்னுரையுடன் 1942ல் இந்த நூல் முதலாவதாக வெளியிடப்பட்டுள்ளது
தாலியா சலங்கையா
பகுப்பு:1977 தமிழ்த் திரைப்படங்கள்‎ பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:முத்துராமன் நடித்த திரைப்படங்கள்
பெண் ஏன் அடிமையானாள் ?
பொருளடக்கம்
கற்பு, வள்ளுவரும் கற்பும் , காதல் , கல்யாண விடுதலை , மறுமணம் தவறல்ல , விபச்சாரம் ,விதவைகள்  நிலைமை , சொத்துரிமை , கர்ப்பத்தடை , பெண்கள் விடுதலைக்கு "ஆண்மை" அழிய வேண்டும்  ஆகிய பத்து தலைப்புகளில் கருத்துகள் பதியப்பட்டுள்ளன.
நூலிலிருந்து சில மேற்கோள்கள், " அன்பு , ஆசை , நட்பு என்பனவற்றின்  பொருளை தவிர , வேறு பொருளை கொண்டதென்று சொல்லும்படியான காதல் என்னும் ஒரு தனித்தன்மை ஆண் - பெண் சம்பந்தத்தில் இல்லை ".
மேற்கோள்கள்
பகுப்பு:நூல்கள்
டான் பென்னெட்
டான் பென்னெட் (Don Bennett , பிறப்பு: திசம்பர் 18 1933), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 404 முதல்தர துடுப்பாட்டப் போட்டிகளிலும், ஒன்பது ஏ-தர துடுப்பாட்டப் போட்டிகளிலும் கலந்து கொண்டுள்ளார். 1950-1968 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டான் பென்னெட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1933 பிறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:2014 இறப்புகள்
பிக்காசோவின் இளஞ்சிவப்புக்காலம்
மேலோட்டம்
இளஞ்சிவப்புக்காலம் 1904 முதல் 1906 வரை நீடித்தது. பிக்காசோ 1904ல் பேர்னாண்டே ஒலிவர் என்பவருடன் ஏற்பட்ட தொடர்பின் காரணமாக மகிழ்ச்சியாக இருந்தார். இவரது ஓவியப் பாணியில் ஏற்பட்ட மாற்றத்துக்கு இதுவும் ஒரு காரணமாகக் கூறப்படுகிறது. நகைச்சுவைப் பாத்திரங்கள், சர்க்கசு நிகழ்த்துனர்கள், கோமாளிகள் போன்றோர் பிக்காசோவின் இளஞ்சிவப்புக்கால ஓவியங்களில் அதிகமாகக் காணப்பட்டனர். அத்துடன், இவர்கள் பிக்காசோவின் நீண்ட தொழிற்காலம் முழுவதும் அவரது ஓவியங்களில் இடம்பெற்றனர்.
மேற்கோள்கள்
பகுப்பு:ஓவியப்பாணிகள் பகுப்பு:பாப்லோ பிக்காசோ
கூகிள் குழுமம்
கூகிள் குழுமம் ஒரு இலவச சேவையாக கூகிள் அமைப்பினரால் கொண்டு வரப்பட்டது. இதில் இணையத்தின் வாயிலாகவும் மடல்கள் மூலமாகவும் பொது மக்கள் கூடி அவர்களுடைய பொதுவான சிந்தனைகளை பரிமாறிக்கொள்கிறார்கள்.
இணையத்தில் உலாவுவர்கள், தங்களுக்குப் பிடித்தமான குழுமத்தைத் தேடி அதில் இணைந்து கொள்வதன் மூலம் ஒருவர் அனுப்பும் மடல் குழுமத்தின் மட்டுறுத்துனர் வாயிலாக அனைவரையும் சென்றடைகிறது.
அன்புடன், முத்தமிழ், தமிழ் பிரவாகம், தமிழ் மணம், பண்புடன், விக்சனரி, இல்லம், மின் தமிழ், தமிழ் நண்பர்கள், நூலகம் மலேசியத் தமிழ் வலைப்பதிவர்கள்
சென்னை மாநில சட்டமன்றத் தேர்தல், 1967
தொகுதிகள்
1967-ல் சென்னை மாநிலம் என்றழைக்கப்பட்ட தமிழ் நாட்டில் மொத்தம் 234 சட்டமன்ற உறுப்பினர்கள் இருந்தனர். இவர்களில் 189 பேர் பொதுத் தொகுதிகளிலிருந்தும் 45 பேர் தாழ்த்தப்பட்டோர் மற்றும் பழங்குடியினருக்கு ஒதுக்கப்பட்ட தனித் தொகுதிகளிலிருந்தும் தேர்ந்தெடுக்கப்பட்டனர்.
கூகிள் குழுமம்
பகுப்பு:கூகுள்
சென்னை மாநில சட்டமன்றத் தேர்தல், 1967
கட்சிகள்
இத்தேர்தலில் காங்கிரசு தனித்தும் எதிர்க்கட்சிகள் கூட்டணி அமைத்தும் போட்டியிட்டன. பெரியார் ஈ. வே. ராமசாமியின் திராவிடர் கழகம் காமராஜரையும் காங்கிரசையும் ஆதரித்தது. திமுக தலைமையிலான எதிர்க்கட்சி கூட்டணியில் சுதந்திராக் கட்சி, மார்க்சிஸ்ட் கம்யூனிஸ்ட், சி. பா. ஆதித்தனாரின் நாம் தமிழர் கட்சி,  சம்யுக்தா சோஷ்யலிஸ்ட் கட்சி, தமிழ் நாடு உழைப்பாளர் கட்சி, இந்தியக் குடியரசுக் கட்சி, இந்திய யூனியன் முஸ்லிம் லீக், ம. பொ. சிவஞானத்தின் தமிழரசுக் கழகம் ஆகியவை இடம்பெற்றிருந்தன. இக்கூட்டணியை உருவாக்குவதில் அண்ணாதுரையும், ராஜகோபாலச்சாரியும் பெரும்பங்கு வகித்தனர். இந்திய பொதுவுடமைக் கட்சி இரு கூட்டணிகளிலும் சேராமல் தனித்துப் போட்டியிட்டது.
தேர்தல் முடிவுகள்
இத்தேர்தலில் வாக்குப்பதிவு மூன்று கட்டங்களாக பிப்ரவரி 5 மற்றும் 21 ஆகிய தேதிகளில் நடைபெற்றது. 76.57% வாக்காளர்கள் தங்கள் வாக்குகளைப் பதிவு செய்தனர். திமுக கூட்டணி 179 இடங்களில் வெற்றி பெற்றது. காங்கிரசு கட்சி 51 இடங்களைக் கைப்பற்றியது. நாம் தமிழர் மற்றும் தமிழ் அரசுக் கழக வேட்பாளர்கள் திமுகவின் உதய சூரியன் சின்னத்திலேயே போட்டியிட்டனர். இந்திய யூனியன் முஸ்லிம் லீக் வேட்பாளர்கள் சுயேட்சைகளாகப் போட்டியிட்டனர்.
தாக்கம்
திமுக தனிப்பெரும்பான்மை பெற்று ஆட்சியமைத்தது. இந்தியக் குடியரசில் காங்கிரசல்லாத ஒரு கட்சி தனியாக ஆட்சியமைத்தது இதுவே முதல் முறை. நாற்பதாண்டு காலமாக தமிழகத்தை ஆண்டு வந்த காங்கிரசு தோற்றது. 1967 முதல் இன்று வரை திராவிடக் கட்சிகளே தமிழகத்தை ஆண்டு வருகின்றன. இத்தேர்தலில் அன்றைய தகவல் தொடர்பு அமைச்சர் பூவராகன் தவிர அனைத்து அமைச்சர்களும் தோல்வியைத் தழுவினர். முதல்வராயிருந்த பக்தவத்சலம் ஸ்ரீபெரும்புதூர் தொகுதியிலும், காங்கிரசு தலைவர் காமராஜர் விருதுநகர் தொகுதியிலும் தோல்வியடைந்தனர். எதிர்க் கட்சிகளின் ஒற்றுமை, திமுகவின் தேர்தல் பிரச்சாரம், அண்ணாதுரையின் அரசியல் நுட்பம் ஆகியவையே திமுக கூட்டணியின் வெற்றிக்குக் காரணமென அரசியல் நோக்கர்கள் கருதுகிறார்கள். இக்கூட்டணி அப்போது தமிழகத்திலிருந்த பதினான்கு மாவட்டங்களில் பத்தில் தனிப்பெரும்பான்மை பெற்றது. காங்கிரசால் ஒரு மாவட்டத்தில் கூட வெற்றி பெற முடியவில்லை. திமுக நகர்ப்புறங்களில் தன் வாக்கு சதவிகிதத்தை அதிகரித்ததுடன், கிராமப் புறங்களிலும் முதல் முறையாகக் காலூன்றியது. காங்கிரசின் தோல்விக்கு அக்கட்சி தாழ்த்தப்பட்டவர்களின் ஆதரவை இழந்ததும் முக்கிய காரணமாகும்
கட்சிகள் வெற்றி பெற்ற தொகுதிகள், வாக்கு வேறுபாடுகள் ஆகியவை கீழ்காணும் பட்டியலில் கொடுக்கப் பட்டுள்ளன.
ஆட்சி அமைப்பு
தேர்தல் முடிவுகள் பிப்ரவரி 23 ஆம் தேதி வெளியாகின. திமுக தலைவர் அண்ணாதுரை நாடாளுமன்றத் தேர்தலில் போட்டியிட்டு தென் சென்னைத் தொகுதியில் வெற்றி பெற்றிருந்தார். அவர் தன் நாடாளுமன்ற உறுப்பினர் பதவியை பதவித்துறப்பு (ராஜினாமா) செய்து விட்டு, மார்ச் 6 ஆம் தேதி தமிழக முதல்வராகப் பொறுப்பேற்றுக் கொண்டார். பின்னர் 22 ஏப்ரலில் சட்டமன்ற மேலவைக்குத் தேர்ந்தெடுக்கப்பட்டு சட்ட மேலவை உறுப்பினரானார்.
அண்ணாதுரை அமைச்சரவை
thumb திமுக அமைச்சரவையில் 6 மார்ச் 1967 இலிருந்து 10 பிப்ரவரி 1969 வரை இடம் பெற்றிருந்த அமைச்சர்கள்
2906 கால்டெக்
மேற்கோள்கள்
பகுப்பு:சிறுகோள்கள்
மீனாட்சிபுரம் அய்யப்பன் கோயில்
மீனாட்சிபுரம் அய்யப்பன் கோயில் தமிழ்நாட்டில் திருநெல்வேலி மாவட்டம், மீனாட்சிபுரம் என்னும் ஊரில் அமைந்துள்ள அய்யப்பன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
மேற்கோள்கள்
பகுப்பு:திருநெல்வேலி மாவட்டத்திலுள்ள அய்யப்பன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செர்க்காம்
செர்க்காம் (ஆங்கிலம், மலாய் மொழி: Serkam) என்பது மலேசியா, மலாக்கா, சாசின் மாவட்டத்தில் அமைந்து இருக்கும் ஒரு சிறுநகரமாகும். இந்த நகரம் மலாக்கா மாநகரத்தில் இருந்து 18 கி.மீ.; சாசின் நகரத்தில் இருந்து 24 கி.மீ.; மூவார் நகரத்தில் இருந்து 27 கி.மீ.;தொலைவில் இருக்கிறது.
செர்க்காம் நகருக்கு அருகில், மலாக்கா நீரிணைக் கடற்கரையோரம், உம்பாய் எனும் ஒரு சிறுநகரம் இருக்கிறது. ஈக்கான் பாக்கார் என அழைக்கப்படும் மீன் வாட்டல் உணவிற்குப் பெயர் பெற்ற இடம். தொலைதூர கோலாலம்பூர், சிங்கப்பூர் இடங்களில் இருந்து சுற்றுப் பயணிகள் வருகை தருகின்றனர். அருகாமையில் இருக்கும் சாசின் நகர மக்களும் இந்த மீன் உணவுக்காக வருகை தருகின்றனர்.
முன்பு காலத்தில், இங்கு நிறைய ரப்பர் தோட்டங்கள் இருந்தன. அந்தத் தோட்டங்களில் நிறைய தமிழர்களைக் காண முடிந்தது. அண்மையக் காலங்களில் இந்தப் பகுதி தொழில்துறை சிறுநகரமாக மாறி வருவதால், தமிழர்களின் மக்கள் தொகையும் குறைந்து வருகிறது.
மேற்கோள்கள்
பகுப்பு:மலேசிய நகரங்கள் பகுப்பு:மலாக்கா பகுப்பு:மலாக்காவில் உள்ள நகரங்கள்‎
மார்க்கெசான் மொழி
மார்க்கெசான் மொழி என்பது, மார்க்கெசக் குழுவில் உள்ள, கிழக்கு-நடுப் பொலினீசியக் கிளைமொழித் தொகுதியைச் சேர்ந்த ஒரு மொழியைக் குறிக்கும். இம் மொழிகள் பிரெஞ்சுப் பொலினீசியாவின் மார்க்கெசசுத் தீவுகளில் பேசப்படுகின்றன. இம்மொழிகளைப் புவியியல் அடிப்படையில் வடக்கு மார்க்கெச மொழிகள், தெற்கு மார்க்கெச மொழிகள் என இரண்டாக வகைப்படுத்துகின்றனர்.
வடக்கு மார்க்கெசக் கிளைமொழிகள், உவா பு, நுக்கு இவா ஆகிய தீவுகளிலும், தெற்கு மார்க்கெசக் கிளைமொழிகள் இவா ஓவா, தகுவாத்தா, பாத்து இவா ஆகிய தீவுகளிலும் வழக்கில் உள்ளன. உவா உக்கா தீவைச் சேர்ந்த கிளைமொழிகளைச் சிலர் வடக்கு மார்க்கெச மொழியாக வகைப்படுத்துவது உண்டு. ஆனாலும், இவை மாறுநிலை மொழிகளாகும். இத்தீவு வடக்கு மார்க்கெசசுப் பகுதிக்குள் அடங்கியிருந்தாலும், இங்கு பேசப்படும் கிளைமொழிகள் தெற்கு மார்க்கெச மொழிகளுடன் உருபனியல், ஒலியனியல் அடிப்படையிலான ஒற்றுமைகளைக் கொண்டனவாக உள்ளன.
பகுப்பு: பொலினீசிய மொழிகள்
சூசுத்தர்
சூசட்டர் ( Shushtar, ; பிற பெயர்கள் : Shūshtar, Shūstar, Shooshtar)   என்ற இந்த நகரமானது, சூசட்டர்  கவுன்டியின்  தலைநகரம் ஆகும். இந்த கவுன்டியானது, ஈரான் நாட்டிலுள்ள கூசித்தான் மாகாணத்தின் கவுன்டிகளில் ஒன்றாகும். சூசட்டர் பழங்கால கோட்டை நகரம் ஆகும்.இதன் மாகாணத்தின் நடுவில் இருக்கும் நகரமான அகுவாசிலிருந்து சுமார் 92 km தொலைவில் அமைந்துள்ளது. அதன் கடந்தகாலத்தில் விவசாய உற்பத்திக்கு, ஈரானின் முதல் அணையான பாலமான பேண்ட்-இ கைசரை நீர்ப்பாசன முறையிலிருந்து பெற்றது. சூசட்டரின் மேயர் அகமத் அசிஃபி ஆவார். சூசடாரி பேச்சுவழக்கு மொழியானது, சூரிட்டரில் பேசப்படுகிறது. இது பாரசீக மொழியின் பேச்சுவழக்கு ஆகும்.
வரலாறு
thumb|300x300px| ShushtarMAP எலாமைட் காலத்தில் சூசட்டர் என்ற இந்த நகரம் அடாமுன் ( Adamdun) என அறியப்பட்டது. அக்கிமீனியான் காலத்தில் அதன் பெயர் சுர்குடீர் (Šurkutir) என இருந்தது. தற்போதுள்ள பெயர் சூசட்டர், மற்றொரு பண்டைய நகரமான சூசா உடன் தொர்பு கொண்டிருந்தது. அந்நகரத்தோடு ஒப்பிடும் போது, அதை விட,'சிறந்தது' என பொருளாகிறது. எலாமைட் காலங்களில் சுஷ்டர் ஆதாம்தூன் என்று அழைக்கப்பட்டார். அச்சேமேனிய காலங்களில் அதன் பெயர் சுர்குதிர். நவீன பெயர், சுஷ்டார், மற்றொரு பண்டைய நகரமான சூசா (அல்லது ஷுஷ், பாரசீக உச்சரிப்பில்) உடன் இணைக்கப்பட்டுள்ளது, மேலும் இதன் பொருள் "ஷுஷை விட பெரிய (அல்லது சிறந்தது)." சாசானிய காலத்தில், இது கருண் ஆற்றில் ஒரு தீவு நகரமாக இருந்தது. கோடை தலைநகராகத் தேர்வு செய்யப்பட்டது. இந்த நகரத்தைச் சுற்றி ஒரு அகழி அமைக்க இந்த நதி மாற்றியமைக்கப்பட்டது. அதே நேரத்தில்,  சூசட்டர் நகரில் பாலங்களும் முக்கிய வாயில்களும், கிழக்கு, மேற்கு, தெற்கில் கட்டப்பட்டன. அருகிலுள்ள பல ஆறுகள், விவசாயத்தின் விரிவாக்கத்திற்கு உகந்தவை; கரும்பு சாகுபடி, முக்கிய பயிர் ஆகும். கானட்சுகள் (Ghanats) என்று அழைக்கப்படும் நிலத்தடி நீரோடைகள், இந்த ஆற்று நீரை வீடுகள், கட்டிடங்களின் தனியார் நீர்த்தேக்கங்களுடன் இணைத்தன. இந்த நீர்பயன்பாடும், நீர்ப்பாசன வசதியும், சேமித்து வைப்பதற்கும், போர் காலங்களில், கோட்டையின் முதன்மை வாயில்கள் மூடப்பட்ட போதும், தடையில்லா து நீர் வழங்கல் வசதிகளைத் தந்தன. இந்த கானாட்களின் தடயங்களை,  இக்காலத்திலும், சில வீடுகளின் இரகசிய இடங்களில் காணப்படுகின்றன. இந்த கோட்டையின் பண்டையச் சுவர்கள்,  சஃபாவிட் வம்சத்தின் இறுதியில் அழிக்கப்பட்டன.
பேண்ட்-இ கைசர்
பேண்ட்-இ கைசர் ("சீசரின் அணை") ஒரு ரோமானிய கட்டப்பட்ட பரம பாலம் என்று சிலர் நம்புகிறார்கள் நாட்டில் முதன்முதலில் அதை ஒரு அணையுடன் இணைத்தனர். சாசானிய ஷா ஷாப்பூர் ரோமானிய பேரரசர் வலேரியனை தோற்கடித்தபோது, ​​சிறைபிடிக்கப்பட்ட ரோமானிய வீரர்களுக்கு 500 மீட்டர் நீளமுள்ள ஒரு பெரிய பாலம் மற்றும் அணை கட்டும்படி கட்டளையிட்டதாக கூறப்படுகிறது.பாரசீக பிரதேசத்தில் ஆழமாக அமைந்திருக்கும், வழக்கமான ரோமானிய கட்டிட நுட்பங்களை வெளிப்படுத்தும் அமைப்பாக கிழக்கு ரோமானிய திகழ்கிறது.
மக்களும் கலாச்சாரமும்
thumb|239x239px| சுஷ்டார் கைவினைப்பொருட்கள் சூசட்டரின் மக்கள், சூசட்டாரிசும், அரேபியன் என்று அழைக்கப்படும் பண்டைய காலங்களிலான, தனித்துவமான கலாச்சார பாரம்பரியத்தைப் பேணுகின்றனர். மேலும், ஒரு பாரசீக பேச்சுவழக்கு அவர்களின் குழுவிடை பேசப்படுகிறது.
காலநிலை
சூசட்டர் நகரமானது, கோப்பன் காலநிலை வகைப்பாடு (BSh) முறைப்படி, வெப்பமான அரை வறண்ட காலநிலையைப் பெற்றுள்ளது. அதனால், மிகவும் வெப்பமான கோடைக் காலத்தினையும், லேசான குளிர்காலங்களையும் கொண்டுள்ளது. தெற்கு ஈரானின் பெரும்பாலான பகுதிகளை விட, இந்நகரில் மழைப்பொழிவு அதிகமாக உள்ளது. ஆனால் இது நவம்பர் முதல் ஏப்ரல் வரையிலான காலப்பகுதியில் மட்டுமே பொழிகிறது. இருப்பினும் சில நேரங்களில், வருடத்திற்கு, 250 mm அல்லது 600 mm மாதத்திற்குப் பொழிகிறது.
ஆதாரங்கள்
பகுப்பு:Coordinates on Wikidata பகுப்பு:ஈரானின் நகரங்கள்
ஏ. கல்பனா
'''ஏ. கல்பனா' (A. Kalpana'') என்பவர் தமிழ்நாட்டின் கோயம்புத்தூர் மாநகரின் ஆறாவது மற்றும் தற்போதைய மேயராக உள்ளவர். இவர் திமுகவைச் சேர்ந்தவர். அனைத்திந்திய அண்ணா திராவிட முன்னேற்றக் கழகத்தின் கணபதி பி. ராஜ் குமாரைத் தொடர்ந்து 2022 இல் நகரில் நடைபெற்ற உள்ளாட்சித் தேர்தலுக்குப் பிறகு நகரின் முதல் பெண் மேயராக பதவியேற்றார்.
மேயர் தேர்தல்
2022-ம் ஆண்டு கோவை மாநகர மேயர் தேர்தலில் திமுக சார்பில் ஏ. கல்பனா 96 மாமன்ற உறுப்பினர்களின் ஆதரவுடன் மறைமுகத் தேர்தலில் வெற்றி பெற்றார்.
குறிப்புகள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:கோயம்புத்தூரின் மேயர்கள்
புரோமித்தியம்(III) அயோடைடு
புரோமித்தியம்(III) அயோடைடு (Promethium(III) iodide) என்பது PmI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது கதிரியக்கத் தன்மை கொண்டுள்ளது.
தயாரிப்பு
HI-H2 கலவையும் புரோமித்தியம்(III) ஆக்சைடும் (Pm2O3) வினைபுரிவதால் புரோமித்தியம் ஆக்சி அயோடைடு (PmOI) மட்டுமே உருவாகிறது.
மேற்கோள்கள்
பகுப்பு:புரோமித்தியம் சேர்மங்கள் பகுப்பு:அயோடைடுகள்
மெர்கிடு
மெர்கிடு (மொங்கோலியம்: Мэргид, பொருள். "திறமையான/விவேகமான") என்பது ஐந்து முக்கியமான நாடோடிக் கூட்டமைப்புகளில் (கான்லிக்) ஒன்று ஆகும். இவர்கள் ஆரம்பத்தில் துருக்கிய மக்களாக இருந்திருக்கலாம், பின்னர் மொங்கோலிய மக்கள் ஆக்கப்பட்டனர். இவர்கள் 12ம் நூற்றாண்டில் மொங்கோலியப் பீடபூமியில் வசித்தனர்.
மெர்கிடுகள் செலெங்கே மற்றும் ஓர்கோன் ஆற்று (தற்போதைய தெற்கு புரியாத்தியா மற்றும் செலெங்கே மாகாணம்) வடிநிலப் பகுதிகளில் வாழ்ந்தனர். 20 வருடப் போராட்டங்களுக்குப் பிறகு இவர்கள் 1200ல் செங்கிஸ் கானால் தோற்கடிக்கப்பட்டு மொங்கோலியப் பேரரசில் இணைக்கப்பட்டனர்.
பி. ஜி. கெர்
இளமை வாழ்வு
பாலாசாகிப் கங்காதர் கெர் ஓர் நடுத்தரக் குடும்பத்தில் ஆகத்து 24, 1888இல் இரத்னகிரியில் பிறந்தார்.புனேயில் பள்ளிப்படிப்பும் மும்பை வில்சன் கல்லூரியில் 1908ஆம் ஆண்டு இளங்கலைப் படிப்பும் முடித்தார். வடமொழியில் சிறந்த தேர்ச்சி பெற்றதற்கு பரிசுகளும் பெற்றுள்ளார்.
அரசியல் வாழ்வு
1922ஆம் ஆண்டு சுவராஜ் கட்சியின் மும்பை செயலாளராக தமது அரசியல் வாழ்வைத் தொடங்கினார். ஒத்துழையாமை இயக்கத்தின்போது 1930ஆம் ஆண்டில் கைது செய்யப்பட்டு எட்டு மாதங்கள் கடுங்காவல் தண்டனை பெற்றார். மீண்டும் 1932ஆம் ஆண்டில் கைது செய்யப்பட்டு இரண்டாண்டுகள் கடுங்காவல் தண்டனை விதிக்க பெற்றார். 19வெள்ளையனே வெளியேறு இயக்கத்தின்போது 1942ஆம் ஆண்டு மீண்டும் சிறை சென்று சூலை14,1944 அன்று விடுதலையானார். மார்ச் 30,1946 மீண்டும் பம்பாய் மாகாண பிரதமராக பொறுப்பேற்றார். ஏப்ரல் 21,1952 வரை இப்பதவியில்இருந்தார்.மார்ச் 8, 1957ஆம் ஆண்டு புனேயில் இயற்கை எய்தினார்.
குறிப்புகள்
பகுப்பு:இந்திய அரசியல்வாதிகள் பகுப்பு:மகாராட்டிர அரசியல்வாதிகள் பகுப்பு:1888 பிறப்புகள் பகுப்பு:1957 இறப்புகள் பகுப்பு:மகாராட்டிர மாநில முதலமைச்சர்கள் பகுப்பு:பாகல்கோட் மாவட்ட நபர்கள் பகுப்பு:இந்திய அரசியலமைப்பு நிர்ணய மன்ற உறுப்பினர்கள்
ஊர்க்காவல் படை (இந்தியா)
ஊர் காவல் படை (Indian Home Guard) இந்தியக் காவல் துறைக்கு துணையாக செயல்படும் தன்னார்வப் படையாகும். இந்திய - சீனா போருக்குப் பின்னர் இந்தியக் காவல்துறைக்கு உதவிட 1962-இல் ஊர் காவல் படை அமைப்பு நிறுவப்பட்டது. 18 முதல் 50 வயது உள்ள தன்னார்வம் கொண்ட அனைத்து தரப்பு இளைஞர்களை ஊர்காவல் படைக்கு தேர்வு செய்யப்படுகின்றனர். ஊர் காவல் படையில் குறைந்தபட்ச சேவைக்காலம் மூன்று முதல் ஐந்து ஆண்டுகள் ஆகும். இந்தியாவின் 25 மாநிலங்களில் ஊர் காவல் படையில் 5,73,793 நபர்கள் உள்ளனர்.
தமிழ்நாட்டில் ஊர்காவல் படை
தமிழ்நாட்டில் ஊர் காவல் படை 1963-இல் துவக்கப்பட்டது. தற்போது ஊர்காவல் படையினரின் நாள் ஊதியம் 152 ரூபாயாக உயர்த்தப்பட்டுள்ளது. ஊர்க்காவல் படையினருக்கு ஆண்டுக்கு 200 நாள் மட்டும் பணி வழங்கப்படுகிறது. போக்குவரத்தை சரி செய்தல், திருவிழா, பண்டிகை நேரங்களில் கூட்ட நெரிசல் மிகுந்த இடங்களில், கூட்டத்தை ஒழுங்கு படுத்துதல், தலைவர்கள் வருகையின் போதும், அரசியல் கட்சிகள், சங்கங்களின் பொதுக்கூட்டம், சட்டம் ஒழுங்குக்கு பாதிப்பு ஏற்படும் என கருதப்படும் நேரங்களில், பாதுகாப்பு பணியிலும் ஈடுபடுத்தப்படுகின்றனர். சில நேரங்களில் மாநகர ஆயுதப்படை, அதிகாரிகளின் வாகனங்களை இயக்கவும், நீதிமன்றங்கள் பிறப்பிக்கும் வாரண்டுகளை வழங்க முடியாமல் போலீசார் மிகுந்த சிரமத்தை சந்தித்து வந்தனர். இந்த குறைகளையும் தற்காலிகமாக தீர்வு காணும் வகையில், போலீசார் மேற்கொள்ளும் பணிகளை, ஊர்க்காவல் படையை சேர்ந்தவர்களை ஈடுபடுத்த முடிவு செய்யப்பட்டுள்ளது.